Αίσθηση προκαλεί η δήλωση του βουλευτή των Ανεξάρτητων Ελλήνων, Θανάση Παπαχριστόπουλου, στη Βουλή για την πρόσφατη διαρροή των WiKiLeaks με τη στιχομυθία των εκπροσώπων του ΔΝΤ για τη Ελλάδα.

Σύμφωνα με το "protothema.gr" ο βουλευτής στην τοποθέτησή του επί του Ασφαλιστικού νομοσχεδίου παραδέχτηκε πως η ελληνική κυβέρνηση διέρρευσε τους διαλόγους των υψηλόβαθμων στελεχών του ΔΝΤ, Thomsen και Velculescu.



Συγκεκριμένα κατά την διάρκεια της συνεδρίασης της επιτροπής Κοινωνικών υποθέσεων της Βουλής όπου συζητείται το ασφαλιστικό ο κ. Παπαχριστόπουλος είπε "Τι άλλο μπορεί να κάνει η κυβέρνηση όταν έβγαλε στο φόρα το διάλογο Τόμσεν - Βαλκουλέσκου. Το παλεύει με νύχια κα με δόντια το ΔΝΤ. Πώς θα το έκαιγε διαφορετικά;"



Υπενθυμίζεται ότι πριν από λίγες εβδομάδες τα Wikileaks δημοσίευσαν διαλόγους των δύο στελεχών αναφορικά με την πορεία της ελληνικής διαπραγμάτευσης με το ΔΝΤ να αφήνει αιχμές πως η παρακολούθηση έγινε από τις ελληνικές αρχές.

